اینگیلتره "دمکراسی و اینسان حقوق‌لارینی پوزدوغو اوچون" بلاروس حکومتینه اقتصادی، تیجارت و هاواجیلیک ساحه‌لرینده یئنی تحریم لر تطبیق ائدیب.
بو باره‌ده اینگیلتره خاریجی ایشلر ناظیرلیگی معلومات یاییب.
"بو تحریم لر ثبوت ائدیر کی، بیرلشمیش کرال‌لیق سئچکی‌لری ساختالاشدیردیقدان سونرا آلکساندر لوکاشنکونون آتدیغی آددیم‌لارا دؤزمه‌یه‌جک. لوکاشنکو رژیمی‌نین دؤولت موسسه‌لری‌نین اوره تدیگی محصول‌لارین کرال‌لیقدا ساتیلماسینا ایجازه وئریلمه‌یه‌جک.
آچیقلامادا سؤز قونوسو تحریم پاکتی‌نین، بلاروس هاوا یولو شیرکت‌لری‌نین اینگیلتره‌ده حدیندن آرتیق اوچماسینی و یا ائنمه‌سینی اؤنلمک اوچون هاواچی‌لیق تدبیرلری و لوکاشنکونون لوکس طیاره لرینه تکنیکی کمک تامین ائدیلمه‌سی‌نین قاداغان ائدیلمه‌سینی احتیوا ائتدیگینه ایشاره ائدیلدی.
آیریجا لوکاشنکو رژیمینه گئدن گلیر میقدارینی آزالتماق مقصدیله پتاسیم هیدرات، نفت محصول‌لاری، مال و تکنولوژی لرین دایاندیریلماسی و ایزلنیلمه‌سی، سیگار اوره تیمینده ایستیفاده ائدیلن محصول‌لار ایله تکنولوژی ایله باغلی تیجاری تدبیرلرین پاکتده ایشتیراک ائتدیگی قئید ائدیلدی.
معلوماتدا قبول ائدیلن قرارلارین لوکاشنکو رژیمینه تضییق تطبیق ائتمک اوچون واجیب علاوه آددیمی تمثیل ائتدیگی وورغولانیب.
